
RHEUMATISMO  ACUTO. 


Patricio  Sheehan,  Auctore. 


Rheumatismus  tempore  verno  et  autumnali 
plerumque  viget.  Eos  praecipue  qui  temperamento 
sanguineo  praediti  sunt,  et  summo  vigore  juven¬ 
tae  fruuntur,  et  igitur  a  pubertate  ad  annum  tri- 

# 

gesimum  quintum  vel  quadragesimum,  maxime 
infestat ;  tametsi  nonnunquam  invadit  juvenes 
tenerae  aetatis,  scilicet  sub  annum  decimum  quin¬ 
tum.  Authores  omnes  affirmant  mares  saepius 

uam  faeminas  hoc  morbo  affici,  quippe  illi  cau¬ 
sis  exponuntur  quibus  morbus  oriri  solet,  scilicet 
sudori  obstructo  vel  frigori  et  humori  corpori  ap¬ 
plicato,  praecipue  si  corpori  aestuanti  et  fatiga¬ 
tione  infirmato  admoveatur. 

Morbus  lassitudine  et  artuum  gravitate  ple¬ 
rumque  incipit:  quando  autem  morbi  impetus 
gravior  est,  aeger  de  frigoris  sensu  queritur,  quem 
brevi  sequitur  stadium  calidum  et  omnia  pyrexiae 
regularis  signa ;  sitis,  calor,  anxietas  et  inquietudo 
superveniunt ;  pulsus  frequens,  plenus,  et  durus, 
spiritus  celer  et  anxius,  lingua  alba ;  appetitus  ta¬ 
men  cibi  saepe  manet. 

Postquam  hoc  signa  biduum  triduumve  persti¬ 
terunt,  dolores  acuti  erratici  in  variis  corporis 
partibus,  praecipue  vero,  in  artuum  superiorum  ac 
inferiorum  articulis,  sentiuntur  :  hi  dolores  non- 
nunquam  unam  partem  occupant,  saepius  autem  ab 
uno  ad  alterum  articulum  musculorum  cursum 
sequentes  transeunt,  et  calore  externo  et  muscu¬ 
lorum  exercitatione  haud  parum  augentur.  Arti¬ 
culi  majores,  plerumque  maxime  laborant ;  qualis 

coxendix,  genua,  cubitus,  humerus,  malleolus,  et 
carpus  saepe,  manuum  et  pedum  digiti  rarius  af¬ 
ficiuntur.  Dolores  sentiuntur  nonnunquam  ante¬ 
quam  ulla  pyrexiae  indicia  observantur.  Articuli 
aliquot  temporis  affecti  tumore  ac  rubore,  qui  ta¬ 
men  dolorem  non  semper  tollunt,  affici  solent; 
plerumque  vero  urgente  tumore,  dolor  imminui¬ 
tur  ;  rarius  in  eodem  articulo  fixus  perstat,  sed 
huc  illuc  vagatur,  donec  forsan  cunctas  juncturas 
majores  exercuerit 

Artus  affectus  ne  vel  minimum  quidem  mo¬ 
tum  exercere  potest,  et  dolor  calore  externo  vel 
tactu  levissimo  augeri  solet.  Omnia  symptomata 
vesperi  intenduntur ;  aeger  noctem  insomnis  ple¬ 
rumque  agit,  et  dolores  hoc  tempore  ad  sedem 
suam  mutandam  maxime  proclives  sunt. 

Nonnullis  in  casibus  sudor  partialis  etiam  ab 
initio  adest :  hic  tamen  nec  copiosus  raro  dolorem 
mitigat ;  articulus  affectus  siccus  ac  rigidus  ma¬ 
net. 


Per  totum  morbi  decursum  urina  colorata  est, 

nec  sedimentum  deponit,  nec  autem  etiamsi  fiat, 
morbum  minime  solvit ;  morbus  enim  postquam 
tale  sedimentum  ostendit,  pervicax  manet. 

Sanguis  in  morbo  detractus  omnia  signa  phleg- 
masiis  propria  ostendit.  Pyrexia  ad  diem  deci¬ 
mum  quartum,  vigesimum  aut  etiam  diutius  pro¬ 
trahitur,  et  raro  ante  diem  sextum  vel  septimum 
remittit ;  dolor  et  partium  tensio  pyrexiae  cur- 
sum  plerumque  sequuntur;  pars  autem  affecta  sae¬ 
pe  tumida  ac  rigida  manet,  et  si  frigori  levissimo 
objiciatur,  tensio  et  dolor  revertere  solent.  iE« 
ger  tusse  saepe  fatigatur,  quae  omnia  signa  gravio¬ 
ra  reddit.  4  r, 

Hoc  modo  pyrexia  cursum  suum  plerumque 
absolvit ;  dolores  autem  interdum  tanta  violentia 
saeviunt,  ut  subsultus,  et  omnia  signa  quae  febres 
periculosissimas  comitantur,  superveniunt.  Tu¬ 
mor  enim  et  dolor  adeo  intenduntur,  ut  totum 
corpus  tumore  et  doloribus  gravissimis  torqueri 
videatur ;  haec  dua  symptomata  autem  rarius  acce¬ 
dere  solent. 

DE  RHEUMATISMI  TERMINATIONIBUS. 

xaMviac  jxweitK- .  wlappuirea 

Hoc  malum  plerumque  resolutione  finitur ;  ra- 

rissime  in  suppurationem  abit ;  raro  aut  nunquam 
in  scirrhum  aut  gangraenam  desinit.  Satis  certe 
videtur  cor  aliaque  viscera  doloribus  hujus  morbi 

interna  versus  migrantibus,  correpi ;  tamen  exem- 

iTft  nrprrot.  fniiitifiCL  l£>  iolob  • 

pia  hujusmodi  saepius  ad  Podagram  quam  ad 

Rheumatismum  pertinere  videntur. 

Saepe  in  Arthrodyniam  sive  in  Rheumatismum 
Chronicum,  et  praecipue  si  imperite  tractatur,  de¬ 
sinere  solet;  et  nonnunquam  Paralysi,  sed  raro 
quidem,  finitur. 

Hje  jure  in  Praedisponentes  et  Occasionales  vel 

___  i  'x.  r  i  .  <  * 

Excitantes  dividi,  mihi  videntur.  Praedisponen¬ 
tes  sunt  quae  proclivitatem  in  morbum  faciunt. 
Diathesis  plilogistica  est  praecipua  corporis  condi¬ 
tio  quae  opportunitatem  in  hunc  morbum  facit. 

Regionum  frigidarum  incola?,  aetas  media,  scilicet 
a  pubertate  ad  annum  trigesimum  quintum,  tem¬ 
peramento  sanguineo  praediti,  et  pleni,  huic  mor¬ 
bo  plerum  quae  patent ;  et  omnibus  conceditur  in 
hujusmodi  hominibus  diathesin  phlogisticam  po¬ 
tissimum  vigere.  Hoc  confirmatur  eo,  quod  de¬ 
sidia,  ratio  victus  plenior,  et  evacuationes  antea 
solitae  suppressae,  quales  sunt  exhalatio  per  cutem, 
sanguinis  missio,  menses,  haemorrhois,  fonticuli, 
epispastica,  plenitudinem  et  diathesin  phlogisti¬ 
cam  augendo,  ad  morbum  inducendum  haud  pa¬ 
rum  conferunt. 

Porro,  omnia  quotquot  corpus  debilitant  ac 
solvunt,  aut  irritabilius  reddunt,  uti  ingens  sali- 
vae  fluxus  ab  hydrargyro  nimio,  Cm n  ager  calori 
justo  minori  objiciatur,  prava  consuetudo  vivendi 
in  cubiculis  calidioribus,  et  morbus  praegressus, 
mortales  huic  morbo  opportunos  reddunt.  Qui 
exinanitionibus  immodicis  et  morbis  longis  infir¬ 
mantur,  malo  magis  opportuni  sunt,  eo  quod  cor¬ 
pus  irritabilius  factum  frigoris  actionem  minus 
resistat. 

Causas  occasionales  plures  esse  possunt ;  praeci¬ 
pua  autem  est  frigus  ;  cujus  actio  variis  modis  po- 
tentior  evadit ;  quando  humori  conjungitur  frigus, 
ut  supra  memoravi,  effectus  multo  majores  edit ; 
praecipue  si  corpori  aestuanti  admoveatur.  Nem¬ 
pe  apparet,  fluidorum  omnium  vaporationem  plus 
minus  frigoris  gignere,  prout  fluida  sunt  magis  aut 
minus  volatilia ;  quippe  doctrina  chemica  demon¬ 
strat  calorem  liberum,  i.  e.  sensibus  nostris  percipi¬ 
endum,  in  latentem  mutari,  in  omni  exemplo  ubi 
corpora  solida  aut  fluida  in  vaporem  solvuntur : 
actio  frigoris  multum  a  gradu  ejus  pendet,  et 
temporis  spatio  quo  agit,  ut  affirmatur  a  cel.  med. 
Gregorio  :  —  “  Frigus  igitur  corpori  tantum 
stimulo  est,  cum  satis  intensum  et  subito  et  per 
breve  spatium  adbibitum  est.”  Hinc  opus  est 
ut  frigus  per  tempus  longius  in  corpus  agat  ad 
effectus  suos  edendos ;  hi  vero  certiores  apparent 
si  parti  corporis  singulari  admoveatur. 

Praeter  frigus,  omnia  quae  corpus  ultra  mo¬ 
dum  stimulant  ad  morbum  in  proclivibus  indu¬ 
cendum  valere  videntur ;  hinc  medicamenta  toni- 
ca  diu  adhibita,  testante  Sydenhamo,  Rheu¬ 
matismum  excitarunt. 

DE  RATIONE  SIGNORUM. 

Articuli  ideo  prae  caeteris  partibus  affici  vi- 
dentur,  quia  tendines  et  tegumenta  quae  sunt  se¬ 
des  propriae  hujus  morbi  his  partibus  maxime 
abundant,  et  desunt  quoque  tela  cellulosa  et  caro, 
quae  partes  alteras  tegunt ;  hinc  actioni  frigoris 
admodum  objiciuntur,  inflammatio  oritur,  sanguis 
stagnat,  partes  jam  irritabiles  praeter  solitum  sti¬ 
mulat  ;  hinc  rubor,  calor,  et  tensio  dolens.  Mor¬ 
bum  in  suppurationem  rarius  abire  hinc  pendere 
crediderim,  quod  tegumenta  quae  inflammatio  po¬ 
tissimum  occupat  vix  suppurationi  obnoxia  sunt. 


DE  DIAGNOSI. 

Nulla  fere  pars  medicinae  majorem  peritiam 
aut  ingenii  acumen  postulat,  aut  majoris  momen¬ 
ti  est,  quam  illa  quae  de  morbis  dignoscendis  agit. 
Morbi  plurimi  quibus  mortales  opportuni  sunt, 
natura  licet  diversa,  signis  tamen  et  facie  externa 
adeo  se  invicem  simulant,  ut  saepe  fiat  difficilli- 

mura  morbum  rite  dignoscere,  tametsi  sympto¬ 
mata  morbi  summa  diligentia  observavimus,  et 
historiam  prosecuti  sumus,  oportet  igitur  enume¬ 
rare  morbos  quibus  Rheumatismus  confundi  po¬ 
test,  et  quam  brevissime  dicere  signa  quibus  dig¬ 
noscantur  a  morbo  nostro. 

Podagra,  seorbutus,  ac  syphilis,  et  maxime  tu¬ 
mores  dolorosi  scrofulosi  artuum,  nonnunquam 

Rheumatismo  confunduntur. 

10 jA  .altsmh  oie  .r'4  jj  ivii'  i,;:!-  , 

Podagra  a  morbo  nostro  discrepat,  non  solum 
aetate  ac  temperamento  aegri,  sed  etiam  signis  ac 
sede' quam  occupat;  porro  est  morbus  haereditarius, 
Rheumatismus  autem  vix  unquam.  Podagra 
aetate  provectos  adoritur ;  Rheumatismus  vero  ju¬ 
niores.  Hujusmodi  distinctiones  generales  ad  jus¬ 
tam  diagnosin  non  semper  valent ;  exempla  enim 
narrantur  ab  authoribus  omni  fide  dignis,  ubi 
podagra  utrumque  sexum  etiam  ante  annum 
septimum  decimum  graviter  afficit.  Vitae  ratio  ad 
hos  morbos  a  se  invicem  dignoscendos  plurimum 
valebit :  vegeti  ac  robusti  et  divites,  quique  post 

1  |Ari4f H  4 a rr  cvffflW  /  4f|  w-v  . 

vitam  actuosam  luxui  atque  desidiae  subito  se  tra- 

dunt ;  hi  sunt  multo  procliviores  in  podagram, 
quam  graciles,  pauperes,  et  delicatuli.  Rheuma¬ 
tismus  pauperes  facilius  infestat,  et  qui  labore 
gravi  et  improbo  exercentur;  sed  hae  regulae  etiam 
minime  sufficiunt.  Labes  haereditaria  podagrae  pa¬ 
roxysmum  nonnunquam  inducit,  licet  res  hujus 
accessui  alioquin  parum  faveat.  Ut  diagnosis  igi¬ 
tur  accurata  sit,  ad  causas  horum  morborum  confu¬ 
giendum  est. 

A  causis  occasionalibus,  nempe  ab  aeris  hu¬ 
more  vel  frigore,  vel  his  subito  se  invicem  exci¬ 
pientibus,  frequentissime  oritur  Rheumatismus  ; 
contra,  coeli  intemperie  vix  affici  videtur  podagra, 
sed  a  causis  internis  penitus  inducitur ;  quales 
sunt  solicitudo,  aegritudo,  aut  quicquid  animum 
violenter  turbat,  Venus  et  Bacchus  nimis  culti, 
studium  intensius,  et  exinanitiones  sanguinis  an¬ 
tea  solitae  suppressae,  quales  sunt  menses  et  hae- 
morrhois. 

Articuli  luxati  occasionem  utriusque  morbi 
praebere  possunt ;  raro  autem  podagrae,  nisi  labes 
haereditaria  adsit. 

Diagnosis  adhuc  accuratior  deduci  potest  a 
signis  quae  podagrae  accessum  plerumque  antece¬ 
dunt.  Rheumatismus  homines  nihil  tale  suspi¬ 
cantes  invadit.  Podagra  vero  tardior  accedit,  et 
aegros  de  adventu  suo  certiores  facit ;  dolores  enim 
spasmodici  paucos  dies  ante  accessum  articulos 
infestat ;  aegerque  nausea  et  somnolentia  afficitur, 
ventriculi  functiones  plus  minusve  turbantur,  cibi 
appetitus  minuitur,  flatus  et  alia  signa  pravae 
concoctionis  sentiuntur :  haec  signa  plures  dies 
ante  morbi  accessum  perstare  solent. 

Plerumque  vero  pridie  ejus  diei  quo  paroxys¬ 
mus  adoritur,  aeger  cibum  praeter  solitum  appetit ; 
nonnunquam  paulo  ante  accessum  veneris  de¬ 
siderium  augetur,  et  sensus  obtusi  et  hebetes  fiunt ; 
finito  vero  paroxysmo  praeter  solitum  acuuntur. 
In  morbo  nostro  fixi  perstant  dolores  ;  in  podagra 
autem  sedem  suam  ex  articulis  mutant,  et  in  vis¬ 
cera  ingenti  vi  impetum  faciunt ;  pulmones  asth¬ 
mate,  intestina  torminibus  saevis,  et  ventriculum 
nausea  et  vomitu  afficientes.  In  Rheumatismo  do¬ 
lores  huc  illuc  vagantur,  musculorum  cursum  se¬ 
quentes  ;  in  utroque  morbo  satis  similes  sunt,  sed 

in  podagra  profundiores,  et  statis  temporibus  re¬ 
vertere  solent. 

Quid  ad  Scorbutum  attinet ;  hunc  a  Rheuma¬ 
tismo  satis  distinguunt  causae  remotae  et  signa. 
Etsi  frigus  pro  causa  excitante  habeatur,  ab  hoc 
autem  solo  scorbutus  oriri  non  potest,  nisi  diaeta 
recens  ex  frugibus  et  carnibus  parata  deficiat : 
dolores  quoque  in  scorbuto  sunt  plerumque  vagi 
et  instabiles,  et  tandem  si  fixi  evadunt  dorsum 
vel  latus  occupant,  pleuritidem  simulantes.  Scor¬ 
butus  vero  signis  quae  sequuntur  certissime  a 
Rheumatismo  distingui  potest :  adest  lassitudo  et 
torpor  insolitus ;  facies  fit  pallida,  et  oculi  circulo 
livido  circumdantur;  gingivae  fiunt  molles  et  spon¬ 
giosae,  et  a  tactu  levissimo  sanguinem  effundunt ; 
spiritus  foetet,  corpusque  maculis  lividis  spargitur, 
et  etiam  ab  initio  ictus  arteriarum  debilis  et  exi¬ 
lis  est,  quae  res  longe  aliter  in  Rheumatismo  se 
habent. 

Syphilis  nonnunquam  cum  Rheumatismo  con¬ 
funditur  ;  sed  historia  morbi  plerumque  nos  diri¬ 
get,  et  si  quicquid  dubii  manebit  plurimum  judi- 

cii  ferre  possumus  perscrutando  fauces,  pericra¬ 
nium,  et  omnes  denique  partes  in  quibus  morbi 
vestigia  superesse  suspicari,  fas  est. 

A  dolore  scrofuloso  dignoscatur,  eo  quod  ille  in¬ 
festat  eos  in  quibus  diathesis  strumosa  facile  ag¬ 
noscitur,  et  quia  intumescendas  scrofulosae  super¬ 
veniunt  tarde  et  insiduose,  et  ab  initio  sunt  sine 
dolore  acuto  qui  Rheumatismum  comitatur:  in  ex¬ 
tremis  stadiis,  febris  hectica  satis  facile  hunc  a 
morbo  nostro  distinguit. 


RATIO  MEDENDI. 

Diagnosi  jam  considerata,  superest  ut  de 
medendi  methodo  tractemus;  munere  omnium 
maximi  momenti,  cui  absolvendo  ceterae  omnes 
rationes  inserviunt,  ut  medicamentum  idoneum 
reddant.  Cum  ab  omnibus  conceditur  Rheuma¬ 
tismum  plurimum  inflammationis  habere,  meden¬ 
di  consilia  quasi  sponte  in  sequentia  se  dividunt. 

lmum,  Diathesin  phlogisticam  totius  corporis 
tollere. 

2dum,  Dolorem  partium  laborantium  et  tumo¬ 
rem  tollere. 

Regimen  antiphlogisticum  in  primo  maxime 
observari  necesse  est,  et  consistit  in  vitatione  om¬ 
nium  irritamentorum  quae  fere  corporibus  nostris 
admoveantur  ;  qualia  sunt  calor  nimius,  exercita¬ 
tio  corporis  et  animi ;  et  in  hoc  morbo  cibo  ani¬ 
mali  et  liquoribus  fermentatis  et  spirituosis  peni¬ 
tus  abstinendum  erit ;  maxime  cavendum  ne  sitis 
urgeat,  aut  ventriculus  crudis  et  indigestis  oppri¬ 
matur,  aut  faeces  justo  diutius  retineantur  :  Haec 
omnia  nimis  stimulant  et  calefaciunt. 

Quoniam  diathesis  phlogistica  maxime  pendet 
ex  vasorum  tono,  et  hic  rursus  a  tensione  ex  flui¬ 
dis  contentis,  patet  igitur  quod  horum  quantita¬ 
te  imminuta  actio  cordis  et  arteriarum  tempera¬ 
bitur  :  hoc  duobus  modis  potissimum  efficitur,  san¬ 
guinis  silicet  detractione  copiosa,  catharticis  et 
sedantibus  medicamentis.  Omnes  quidem  au- 
tliores  qui  de  Rheumatismo  scripserunt,  iteratam 
et  copiosam  sanguinis  detractionem  suadent  ;  et 
forsan  huic  remedio  nimis  institerunt ;  quod  non- 

nunquam  observatur,  maximam  debilitatem  et 
convalescendi  tarditatem,  et  arthrodyniae  acces¬ 
sum,  frequentem  liberioremque  sanguinis  detrac¬ 
tionem  sequi,  minime  vero  dubitandum  est  quin 
in  hoc  morbo,  praecipue  incipiente,  sanguinis  de¬ 
tractio  libera  ac  copiosa,  pro  aegri  viribus,  corporis 
habitu,  et  vi  signorum,  plurimum  beneficii  prae¬ 
bet. 

Quando  symptomata  pyrexiae  redacta  fuerint, 
et  tamen  tensio  et  dolor  minore  gradu  manent,  hi¬ 
rudines  parti  dolenti,  ad  tensionem  et  dolorem 
mitigandum,  recte  quidem  usurpari  possunt :  cum 
autem  inflammatio  universalis  corpore  viget,  non 
est  expectandum  hujusmodi  remedia  exinanitio¬ 
nis  generalis  usu  supersedere  posse. 

Ad  inflammationem  minuendam  medicamenta 
cathartica  sunt  maximo  usu,  et  post  sanguinem 
detractam  usurpari  debent.  Cathartica  leniora, 
vero,  et  quae  corpus  minus  stimulant,  seligenda 
sunt.  Hujusmodi  sunt  sales  neutri,  qui  aliquid 
vis  refrigerantis  habent ;  velut  soda  phosphora- 
ta,  soda  tartarisata,  et  sulphas  magnesiae.  Morbo 

autem  provecto,  catharticorum  usus  aegrotanti  mo¬ 
lestus  sit.  Refrigerantia  et  sedantia  huic  consilio 
pariter  accommodantur  :  horum  acida  nativa  fru¬ 
gum,  et  aqua  in  qua  supertartras  potassae  solvitur, 
maxime  valent ;  sitim  restringunt,  corpus  refrige¬ 
rant,  et  omnes  excretiones  augent.  Medicamen¬ 
ta  sudorifica  in  hoc  morbo  saepe  benignissime 
agunt ;  praesertim  cum  rigiditas  et  siccitas  artuum 
adsunt:  inter  leniora  sunt  ammonia  et  tinctura 
guaiaci,  et  ex  stibio  praeparata,  cum  dosis  minutis 
calomelanos  conjuncta,  et  pulvis  Doveri,  quippe 
quae  multo  efficacior  jure  anteponi  debet. 

Sed  medicamentum  quod  ante  caetera  mihi  vi¬ 
detur  aegro  benefacere,  est  cortex  cinchonae.  In 
Nosocomio  Patricii  Dunn,  juxta  Eblanam,ego- 
met  hoc  remedium  exhiberi  vidi :  post  sanguinem 
missum,  secundum  aevum  et  vigorem  aegri,  et  post 
alvi  plene  solutionem  medicinis  catharticis,  un¬ 
cia  una  pulveris  cinchonae  committitur  cum  ea¬ 
dem  quantitate  supertartratis  potassae,  et  in  par¬ 
tes  duodecim  dividitur ;  una  sumatur  ter  quater- 
ve  de  die ;  et  si  alvus  astricta  fuerit,  vel  si  signa 
pyrexiae  magis  urgeant,  sanguis  iterum  mittatur, 
et  cathartica  adhibeantur.  Si  medicamentum 

oppressionem  ventriculi  efficiat,  aut  si  usui  ejus 
diarrhoea  supervenerit,  illam  aromatici  sublevan¬ 
do  plurimum  valent,  et  hanc  catechu  vel  kino, 
vel  praeparata  ex  opio,  effectu  optimo  cum  reme¬ 
dio  conjungitur  :  supertartras  potassae  cum  cincho- 
na  committitur,  ut  opinor,  ut  alvi  constipationem 
solvat. 

In  Rheumatismo  tractando,  Colchicum  Au¬ 
tumnale  nuper  laudes  insignes  acquisivit ;  et  satis 
merito,  ut  mihi  videtur.  Dosibiis  diaphoreticis 
gaudet,  et  fere- in  forma  tincturae  adhibitur,  cujus 
drachma  ter  in  die  ex  quovis  vehiculo  idoneo  su¬ 
matur  ;  et  potissimum  effectos  faustos  edit,  si  sta¬ 
tus  morbi  phlogisticus  sanguinis  detractione  prius 
aliquanto  redactus  sit. 

Balneum  tepidum  interdum  usurpatur ;  et  ad 
tensionem  tollendam,  et  sudorem  eliciendum,  plu¬ 
rimum  valet ;  et  in  hoc  modo  ad  morbum  sanan¬ 
dum  manifeste  pollet. 

Remedia  externa  in  rheumatismo  acuto  parti¬ 
bus  dolentibus  admota,  parum  levaminis  adfe- 

c  f 

rent.  Contra,  quidem,  dolorem  saepius  augent 
quam  levant,  Rubefacientia  et  Camphora  dolorem 
interdum  mitigant,  plerumque  vero  ab  uno  ad 
alterum  articulum  dolorem  expellunt.  Epispas- 
tica  quoque  dolores  qui  adeo  immobiles  sunt,  et 
sedem  suam  haud  facile  mutaut,  tollere  possunt. 
In  Rheumatismo  autem  dolores  sedem  adeo  fre¬ 
quenter  mutant,  ut  remedia  topica  parum  profice¬ 
re  queant. 


FINIS. 


